Bicicleta care își schimbă singură vitezele: noua tehnologie Shimano, fără baterii și cu AI integrat
Shimano intră oficial într-o nouă eră a bicicletelor inteligente. Producătorul japonez a prezentat sistemul Q’Auto, o tehnologie de schimbare automată a vitezelor care funcționează fără baterie externă, bazându-se pe un mic dinam integrat direct în butucul spate. Mai mult decât atât, Q’Auto folosește inteligență artificială pentru a personaliza schimbările de viteză în funcție de stilul de pedalat al fiecărui ciclist.